text: Solouheld: 14-årig pige kørte bilen, da chaufføren var for fuld
  27 november 2017 kl. 04.51
  Mandag morgen endte en bil i et færdelshuheld på Esbjergmotorvejen. Bag rattet sad en 14-årig pige, mens hendes medpassager var fordrukken. 
  Under en patruljering på Esbjergmotorvejen tidligt mandag morgen opdager en politipatrulje en forulykket bil i det østgående spor lige efter afkørslen til Lufthavnen i Esbjerg.
  Ved bilen finder politiet to personer. En 14-årig pige og en 18-årig spirituspåvirket mand. Det var pigen, der havde kørt bilen. 
  - Vi formoder, at pigen fik lov at køre bilen, da manden ikke var i stand til at køre. Det gik jo så ikke meget bedre, siger vagtchefen ved Syd- og Sønderjyllands Politi. 
  Den unge pige og den fordrukne mand kom ikke noget til ved uheldet, der delvis spærrede Esbjergmotorvejen her til morgen.
  Så er der ryddet op på Esbjergmotorvejen v/Esbjerg Lufthavn og vejen genåbnet. Årsagen til uheldet form. manglende rutine - chaufføren var en 14-årig pige. Ingen personskade, bortset fra røde ører. #politidk
  
  